KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoistaVarojärjerjestelmäNro 5-7/2011 /* KOM/2011/0508 lopullinen */





SISÄLLYSLUETTELO 1. Johdanto 2 2. Maataloustukirahaston käyttötarkoitukseensa sidotut tulot 2 3. Väliaikaisista rakenneuudistusmääristä peräisin olevat tulot (sokeriala) 3 4. Kuvaus maataloustukirahaston vuoden 2011 talousarvion alustavasta toteutumisesta 3 5. Maataloustukirahaston käyttötarkoitukseensa sidottujen tulojen toteutuminen 7 6. Väliaikaisista rakenneuudistusmääristä peräisin olevien tulojen toteutuminen (sokeriala) 8 7. Sokerialan rakenneuudistusrahaston toteutuminen 8 8. Päätelmät 8 LIITE 1 Maataloustukirahaston määrärahojen alustava käyttö 31.5.2011 asti 9 JOHDANTO Liitteessä 1 esitetään talousarvion tosiasiallisen toteutumisen taso 16. lokakuuta 2010 ja 31. toukokuuta 2011 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[2]. Maataloustukirahaston vuoden 2011 talousarvio sisälsi sekä komission viimeisimmän arvion määrärahoista, jotka tarvittiin ennakoitujen markkinatoimenpiteiden ja suorien tukien rahoittamiseksi sekä arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maatalousrahaston vuoden 2011 talousarviomäärärahojen määrää koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuonna 2011 määrärahoja, joiden määrä on laskettu vähentämällä arvioidut käyttötarkoitukseensa sidotut tulot maatalousrahastolle arvioitujen menojen määrästä. Budjettivallan käyttäjä hyväksyi maataloustukirahaston uuden talousarvion, jonka määrärahat sisälsivät käyttötarkoitukseensa sidottujen tulojen ennakoidun määrän. Vuoden 2011 talousarviota laadittaessa komissio arvioi käyttötarkoitukseensa sidottujen tulojen määrän olevan 1 247,0 miljoonaa euroa. Tarkemmin voidaan todeta seuraavaa: - Käyttötarkoitukseensa sidotuista tuloista varainhoitovuoden 2011 kuluessa kertyväksi määräksi arvioitiin 707,0 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600,0 miljoonaa euroa ja sääntöjenvastaisuuksien perusteella 88,0 miljoonaa euroa. Maidon lisämaksusta saataviksi tuloiksi arvioitiin 19,0 miljoonaa euroa. - Varainhoitovuodelta 2010 varainhoitovuodelle 2011 siirrettäväksi käyttötarkoitukseensa sidottujen tulojen määräksi arvioitiin 540,0 miljoonaa euroa. Vuoden 2011 talousarviossa komissio sitoi nämä 1 247,0 miljoonan euron tulot kahteen ohjelmaan seuraavasti: - 500,0 miljoonaa euroa hedelmä- ja vihannesalan tuottajaorganisaatioiden toimintarahastoihin, ja - 747,0 miljoonaa euroa tilatukijärjestelmään. Budjettivallan käyttäjän näihin kahteen ohjelmaan myöntämät määrärahat olivat lopulta 292,0 miljoonaa euroa ja 30 389,0 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 792 miljoonan euron ja tilatukijärjestelmää varten arvioituja 31 136,0 miljoonan euron kokonaismäärärahatarpeita. Liitteessä, jossa esitetään vuoden 2011 talousarvion alustava toteutuminen 31. toukokuuta 2011 asti ulottuvalla jaksolla, näiden kahden ohjelman hyväksytyt määrärahat on sisällytetty hedelmä- ja vihannesalan 491,1 miljoonan euron ja tuotannosta irrotettujen suorien tukien 36 324,0 miljoonan euron talousarviomäärärahoja koskeviin lukuihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2011 talousarviossa ennakoidut kokonaismäärärahat nousevat 991,1 miljoonaan euroon hedelmä- ja vihannesalalla ja 37 071,0 miljoonaan euroon tuotannosta irrotettujen suorien tukien osalta. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahaston tukien rahoittamiseksi. Markkinointivuosien 2006/2007, 2007/2008 ja 2008/2009 osalta kyseiset määrät, jotka liittyivät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, maksettiin rahastolle. Vuoden 2011 talousarviota laadittaessa arvioitiin, että varainhoitovuodelta 2010 varainhoitovuodelle 2011 siirrettävä määrä on 1 015,0 miljoonaa euroa. Vuodelle 2011 siirrettyjen käyttötarkoitukseensa sidottujen tulojen lopullinen määrä oli sokerialan rakenneuudistusrahaston osalta 1 044,8 miljoonaa euroa. KUVAUS MAATALOUSTUKIRAHASTON VUODEN 2011 TALOUSARVION ALUSTAVASTA TOTEUTUMISESTA Liitteessä 1 esitetään talousarvion alustavan toteutumisen taso 16. lokakuuta 2010 ja 31. toukokuuta 2011 välisenä aikana. Sitä verrataan indikaattoriin perustuvaan menoprofiiliin, joka määriteltiin neuvoston asetuksen (EY) N:o 1290/2005 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2011 talousarvion eräiden momenttien osalta. Markkinatoimenpiteet Maatalousmarkkinoiden interventioihin osoitettujen määrärahojen käyttö 31. toukokuuta 2011 oli indikaattorin osoittaman tason mukaan 63,0 miljoonaa euroa enemmän kuin hyväksytyt talousarviomäärärahat. Ero johtuu pääasiassa viini- ja liha-aloista. Samanaikaisesti muilla aloilla esiintyi alikäyttöä. Vilja (-167,0 miljoonaa euroa) Tämän budjettikohdan alikäyttö vuonna 2011 johtuu siitä, että interventioviljaa myytiin huomattavia määriä joulukuusta 2010 alkaen. Komissio myi 31. toukokuuta 2011 mennessä avoimilla tarjouskilpailuilla 2 551 000 tonnia ohraa ja 88 000 tonnia vehnää huomattavasti korkeampaan hintaan kuin vuoden 2011 talousarviossa arvioitiin. Nämä hinnat merkitsivät huomattavia tuloja vuoden 2011 talousarvioon, ja ne näkyvät talousarvion toteutuksessa negatiivisina määrinä. Tässä vaiheessa komissio katsoo, että nämä tulot johtavat budjettikohdan alikäyttöön varainhoitovuoden 2011 lopussa. Tuet liitteeseen I kuulumattomille tuotteille (-13,6 milj. euroa) Tämän momentin alikäyttö indikaattorin osoittamaan tasoon nähden johtuu sokerin ja maitotuotteiden vientitodistuksiin liittyvien maksujen hidastumisesta. Kuitukasvit (+6,1 milj. euroa) Tämän budjettikohdan määrärahojen nopeampi käyttö johtuu puuvillan rakenneuudistustoimenpiteistä, jotka pantiin täytäntöön vuonna 2010 ensimmäistä kertaa, ja kaikki maksut suoritettiin lokakuussa. Vuoden 2011 indikaattori perustuu vuoden 2010 toteutukseen. Tämän momentin menot ovat kuitenkin kasvaneet tasaisesti vuoden 2011 aikana (toukokuun lopussa toteutettu 44 prosenttia). Tämä maksuvauhti ei aiheuta riskiä talousarviomäärärahojen ylittymisestä, sillä nämä perustuvat kyseisten toimenpiteiden osalta annetussa lainsäädännössä vahvistettuihin rahoitusta koskeviin enimmäismääriin. Hedelmät ja vihannekset (+165,9 miljoonaa euroa hyväksyttyihin määrärahoihin verrattuna) Tämä toteutumistaso johtuu jäsenvaltioiden tuottajaorganisaatioiden toimintarahastoille suorittamista maksuista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2011 talousarvion käyttötarkoitukseensa sidotuista tuloista (ks. lisätietoja edellä 2 kohdassa). Tämä toteutumistaso johtuu siitä, että 31. toukokuuta 2011 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tässä vaiheessa komissio katsoo, että tämän alan käytettävissä olevat kokonaismäärärahat riittävät kattamaan menot, joita jäsenvaltioille ennakoidaan aiheutuvan vuonna 2011. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevaan taulukkoon alaviitteen *, joka on liitteessä. Alaviite osoittaa sen, mikä olisi tilanne, jos indikaattoria olisi 31. toukokuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä 2 kohdassa mainitaan, tämän alan käytettävissä olevat ennakoidut kokonaismäärärahat koostuvat talousarvion 491,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 500,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 991,1 miljoonan euron kokonaismäärärahoihin, olisi ilmennyt -69,4 miljoonan euron alikäyttö. Tämä alikäyttö liittyy tuottajaorganisaatioiden toimintarahastoihin, joiden maksuvauhti on hieman aiempia vuosia hitaampi, ja kouluhedelmäjärjestelmään, jonka toteutumismalli ei ole vielä vakiintunut, koska kyse on suhteellisen uudesta toimenpiteestä. Näitä molempia tilanteita pidetään väliaikaisina. Olisi kuitenkin otettava huomioon, että osa Saksan kolibakteerikriisin vuoksi toteutetuista hedelmä- ja vihannesalan poikkeuksellisista tukitoimenpiteistä rahoitetaan tuottajaorganisaatioiden toimintarahastoista. Lisäksi tuottajaryhmittymien esihyväksyntää varten myönnettävien tukien maksuvauhti jatkuu vuonna 2011 kolmea edellistä vuotta nopeampana. Viinialan tuotteet (+125,0 miljoonaa euroa) Tämänhetkinen ylikäyttö indikaattorin 31. toukokuuta 2011 osoittamaan talousarviomäärärahojen tasoon ja teoreettiseen toteuttamisprofiiliin verrattuna johtuu siitä, että jäsenvaltiot ovat maksaneet pääasiassa viinialan kansallisiin tukiohjelmiin tarkoitetut maksut aiempaa nopeammassa tahdissa. Tämä nopeampi maksuvauhti ei aiheuta riskiä talousarviomäärärahojen ylittymisestä, sillä ne perustuvat kyseisten toimenpiteiden osalta annetussa lainsäädännössä vahvistettuihin rahoitusta koskeviin enimmäismääriin. Maito ja maitotuotteet (-61,2 miljoonaa euroa) Indikaattorin 31. toukokuuta 2011 osoittamaan talousarviomäärärahojen tasoon ja teoreettiseen toteuttamisprofiiliin verrattuna on havaittavissa alikäyttöä. Alikäyttö liittyy lähinnä koulumaito-ohjelmaan, jonka määrärahoja lisättiin vuoden 2011 talousarvioneuvotteluissa 10 miljoonaa euroa komission alun perin esittämiin tarpeisiin nähden. Tämä talousarvion lisäys ei vielä näy jäsenvaltioiden täytäntöönpanossa tässä vaiheessa. Lisäksi joulukuussa 2010 aloitetussa rasvattoman maitojauheen interventiomyynnissä saatiin 2011 talousarvioesityksessä ennakoitua korkeammat hinnat, mistä kertyi tuloja vuoden 2011 talousarvioon. Tässä vaiheessa komissio katsoo, että nämä tulot johtavat kyseisen alan määrärahojen alikäyttöön varainhoitovuoden 2011 lopussa. Naudan- ja vasikanliha (+14,2 miljoonaa euroa) Tämän momentin määrärahojen nopeampi käyttö indikaattorin tasoon nähden johtuu odotettua suuremmasta tuetusta viennistä 16. lokakuuta 2010 ja 31. toukokuuta 2011 välisenä aikana. Kun Turkin markkinat avattiin EU:n lihatuotteille, vienti kyseisille markkinoille kasvoi huomattavasti WTO-vuoden 2010/2011 ensimmäisellä puoliskolla. Tällä hetkellä komissio arvioi myöntävänsä tänä vuonna vientitodistuksia suuremmalle määrälle kuin vuoden 2011 talousarviota valmisteltaessa arvioitiin. Tässä vaiheessa komissio katsoo näin ollen, että tämän momentin määrärahat ylitetään kauttaaltaan varainhoitovuoden 2011 lopussa. Sianliha, munat ja siipikarja (+10,4 miljoonaa euroa) Tämän momentin määrärahojen nopeampi käyttö indikaattorin tasoon nähden johtuu odotettua suuremmista siipikarjan tuetuista vientimääristä varainhoitovuoden aikana. Komissio katsoo tässä vaiheessa, että budjettikohdan määrärahat ylitetään, ja ylitys on katettava määrärahojen siirroilla muista budjettikohdista. Komissio ennakoi lisäksi 48 miljoonan euron maksuja sianlihan yksityisen varastoinnin toimenpiteeseen, joka otettiin käyttöön tammikuussa 2011 alan pitkittyneen markkinapaineen vuoksi. Tätä menoerää ei ollut ennakoitu vuoden 2011 talousarviossa, ja se on katettava muista budjettikohdista suoritettavilla määrärahojen siirroilla. Suorat tuet Suoria tukia koskevien määrärahojen käyttö oli 250,4 miljoonaa euroa suurempaa kuin indikaattorin 31. toukokuuta 2011 osoittama taso. Tuotannosta irrotetut suorat tuet (+ 332,5 miljoonaa euroa hyväksyttyihin määrärahoihin verrattuna) Tämän alan tarpeisiin käytettävissä olevat kokonaismäärärahat ovat 37 071 miljoonaa euroa, kun niihin lasketaan tilatukijärjestelmään osoitetut käyttötarkoitukseensa sidotut tulot eli 747 miljoonaa euroa (ks. lisätietoja edellä 2 kohdassa). Tilatukijärjestelmän määrärahat on ylitetty indikaattorin osoittamaan tasoon nähden, mikä johtuu siitä, että indikaattoria on sovellettu hyväksyttyjen määrärahojen tasoon, jossa ei otettu huomioon käyttötarkoitukseensa sidottuja tuloja. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevaan taulukkoon alaviitteen *, joka on liitteessä. Alaviite osoittaa sen, mikä olisi tilanne, jos indikaattoria olisi 31. toukokuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä 2 kohdassa mainitaan, tämän alan käytettävissä olevat ennakoidut kokonaismäärärahat koostuvat talousarvion 36 324,0 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 747,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 37 071,0 miljoonan euron kokonaismäärärahoihin, olisi ilmennyt -401,8 miljoonan euron alikäyttö. Tämän järjestelmän määrärahojen käyttö hidastui hieman varainhoitovuoden 2011 ensimmäisten kahden kuukauden erittäin nopean käyttöönoton jälkeen. Jäsenvaltiot ovat tähän mennessä maksaneet kuitenkin jo noin 97,9 prosenttia talousarvion ennakoiduista tarpeista, mikä vastaa lähestulkoon vuoden 2010 lukua (98,1 prosenttia) vastaavana ajankohtana. Jäsenvaltioiden yhtenäisen pinta-alatuen järjestelmän osalta suorittamien maksujen osalta tilanne on kohentunut huomattavasti helmikuun lopussa laadittuun edelliseen kertomukseen nähden. Toteutusvauhti on kuitenkin alkanut kasvaa, ja toukokuun lopussa jäsenvaltiot olivat maksaneet noin 97,2 prosenttia ennakoiduista talousarviotarpeista verrattuna edellisvuoden 95,5 prosenttiin samana ajankohtana. Tässä vaiheessa komissio arvioi, että tuotantomääristä irrotettujen suorien tukien määrärahat käytetään vuoden 2011 talousarviossa ennakoidun mukaisesti. Muut suorat tuet (-82,6 miljoonaa euroa) Muiden suorien tukien määrärahoja on 31. toukokuuta 2011 käytetty indikaattorin osoittamaan tasoon nähden vähemmän. Tämä johtuu pääasiassa jäsenvaltioiden tuotantoon sidottujen erityisten tukitoimenpiteiden (68 artikla) osalta suorittamien maksujen hidastumisesta lineaariseen indikaattoriin nähden. Vuosi 2011 on tämän ohjelman ensimmäinen soveltamisvuosi, eikä toteutumiselle näin ollen voida vielä laatia pitkän aikavälin mallia. Tämän tilanteen oletetaan kuitenkin olevan väliaikainen kaikille muiden suorien tukien ohjelmille. Muut menot Edeltävien varainhoitovuosien tilien tarkastaminen ja hyväksyminen (+131,7 miljoonaa euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 31. toukokuuta 2011. On huomattava, että komissio oli vuotta 2011 koskevassa oikaisukirjelmässään ehdottanut -72,0 miljoonan euron oikaisuja. Budjettivallan käyttäjän vuoden 2011 talousarvioon sisällyttämä lopullinen määrä oli -272,0 miljoonaa euroa. Tässä vaiheessa komissio katsoo, että sen tilien tarkastamista ja hyväksymistä koskevista päätöksistä ja jäsenvaltioiden tukimaksujen määräaikojen noudattamatta jättämisistä johtuvat oikaisut eivät riitä kattamaan tätä poikkeuksellista -200,0 miljoonan euron määrää. Komission olisi katettava tästä johtuva negatiivisten talousarviomäärärahojen huomattava vaje positiivisilla talousarviomäärärahoilla päättääkseen tämän budjettikohdan vuonna 2011. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteessä oleva taulukko osoittaa, että 31. toukokuuta 2011 oli kerätty 1 275,9 miljoonaa euroa käyttötarkoitukseensa sidottuja tuloja. Tarkemmin voidaan todeta seuraavaa: - sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 238,9 miljoonaa euroa, ja lisää tuloja ennakoidaan saatavan varainhoitovuoden loppuun mennessä; - sääntöjenvastaisuuksista kertyneet tulot olivat noin 110,9 miljoonaa euroa eli huomattavasti alkuperäistä arviota (88,0 miljoonaa euroa) suuremmat; - tässä vaiheessa suurin osa maidon lisämaksusta saatavista tuloista on kerätty, ja ne ovat noin 21,0 miljoonaa euroa, eli hieman suuremmat kuin alun perin arvioidut 19,0 miljoonaa euroa; - alun perin arvioidusta 540,0 miljoonasta eurosta poiketen vuodesta 2010 vuoteen 2011 siirrettävä käyttötarkoitukseensa sidottujen tulojen määrä oli lopulta 905,1 miljoonaa euroa. Tässä vaiheessa komissio arvioi, että keräämättä on vielä sekä tilien tarkastamis- ja hyväksymismenettelyyn että sääntöjenvastaisuuksiin liittyviä käyttötarkoitukseensa sidottuja tuloja. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Jäsenvaltioilta ei ole lainsäädännön mukaisesti kerätty marraskuun 2009 jälkeen uusia väliaikaisia rakenneuudistusmääriä. Sokerialan rakenneuudistusrahastosta käytettävissä olevien käyttötarkoitukseensa sidottujen tulojen kokonaismäärä on näin ollen yhtä suuri kuin vuoden 2010 talousarviosta siirretty määrä, joka on 1 044,8 miljoonaa euroa (enemmän kuin vuoden 2011 talousarviossa esitetty 1 015,0 miljoonaa euroa, mikä johtuu vuoden 2010 lopussa suoritetuista ennakoitua pienemmistä maksuista). SOKERIALAN RAKENNEUUDISTUSRAHASTON TOTEUTUMINEN Jäsenvaltiot olivat toukokuun 2011 lopussa suorittaneet 109,1 miljoonaa euroa rakenneuudistustukia, monipuolistamistukia ja sokerinpuhdistustukia varten. PÄÄTELMÄT Maataloustukirahaston vuoden 2011 talousarviomäärärahojen alustava täytäntöönpano 31. toukokuuta 2011 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamisprofiilin noin 416,7 miljoonalla eurolla. Käyttötarkoitukseensa sidottuja tuloja on kerätty 1 275,9 miljoonaa euroa, ja vuonna 2011 niitä arvioidaan kerättävän vielä lisää. Tässä vaiheessa komissio arvioi, että sekä käytettävissä oleva että vuoden kuluessa vielä käytettäväksi tuleva käyttötarkoitukseensa sidottujen tulojen määrä käytetään tuottajaorganisaatioiden toimintarahastojen ja tilatukijärjestelmän rahoittamiseksi, kuten talousarviota laadittaessa alun perin ennakoitiin. Ottaen huomioon tilien tarkastus- ja hyväksymismenettelystä johtuvien oikaisujen kasvu (200,0 miljoonaa eurolla eli yhteensä 272 miljoonaan euroon) (ks. 4.3.1 kohta) sekä kolibakteerikriisin vuoksi hedelmä- ja vihannesalalla toteutetut poikkeukselliset tukitoimenpiteet (ks. 4.1.4 kohta), komissio seuraa tiiviisti talousarvion täytäntöönpanoa nähdäkseen, voidaanko nämä menot kattaa talousarvion muiden osien alikäytöllä. LIITE 1 Maataloustukirahaston määrärahojen alustava käyttö 31.5.2011 asti [pic] [1] EUVL L 209, 11.8.2005, s. 1. [2] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).